තම බිරිඳත් පුතත් දියණියත් විටින් විට බියපත් වීම නිසා විජේවීර කුමක් කරන්නේදැයි කල්පනා කළේය. වැඩ මුරයේ සිටිද්දීත් ඔහු කල්පනා කළේ මොවුන් මෙයින් මුදවා ගන්නේ කෙසේද යන්නයි. එහෙත් ඔහුට මෙයට කළ යුතු පිළියමක් සිතට නැගුණේ නැත. මේ අතර, නිර්මලාගේ වැඩිමල් සහෝදරිය හා ඇගේ සැමියා නිර්මලාගේ නිවසට පැමිණියේ දින දෙක තුනක් නැවතී සිට තම මවගේ තුන් මාසේ වැඩකටයුතු ගැන ද කතාබස් කොට යන්නටය. මෙය නිර්මලාට මහත් අස්වැසිල්ලක් විය. තම සහෝදරිය පැමිණි විගසම නිර්මලා තමන් හා බාල පුතුත් දියණියත් තිදෙනාම තම මව නිවසේ පෙනෙන්නටම එහා මෙහා සැරිසරනවා දකින බව ඔවුනට පැවසුවාය. නිර්මලාගේ සහෝදරිය රෝහිණිත් ඇගේ සැමියා සුදර්ශනත් කීවේ මෙය බලා සිටින්නට සුදුසු දෙයක් නොවන බවත් මෙය අමනුෂ්‍ය දෝෂයක් වන්නට ඇති බවත්ය. එම නිසා කපු මහතකු මුණගැසී මෙයට පිළියමක් යොදමු යැයි ඔවුන් කතිකා කරගත්හ. නිර්මලාත් රෝහිණිත් කපු මහතකු මුණගැසීමට ගියේ දෙමටගොඩ ප්‍රදේශයේම එක්තරා දේවාලයක් කරන තැනකටය.
විජේවීර කුමක් කරන්නේදැයි කල්පනා කළේ කුමන හේතුවක් නිසාද ?
බිරිඳත් පුතත් දියණියත් විටින් විට බියපත් වීම නිසා